ਡੈਟਾਵਿੰਡ
ਡੈਟਾਵਿੰਡ (ਮਾਂਟਰੀਆਲ, ਕੈਨੇਡਾ) ਵਿੱਚ ਸਥਿਤ ਡੈਟਾਵੰਡ ਜਾਂ ਡਾਟਾਵਿੰਡ, ਘੱਟ ਲਾਗਤ ਵਾਲੇ ਟੇਬਲੈੱਟ ਕੰਪਿਊਟਰਾਂ ਅਤੇ ਸਮਾਰਟ ਫ਼ੋਨਾਂ ਦੇ ਡਿਵੈਲਪਰ ਤੇ ਨਿਰਮਾਤਾ ਕੰਪਨੀ ਹੈ। ਡੈਟਾਵਿੰਡ ਘੱਟ ਲਾਗਤ ਵਾਲੇ ਮੋਬਾਈਲ ਉਪਕਰਨ ਬਣਾਉਂਦੀ ਹੈ ਅਤੇ ਇਨ੍ਹਾਂ ਨੂੰ ਮੁੱਖ ਤੌਰ 'ਤੇ ਭਾਰਤ, ਨਾਇਜੀਰੀਆ, ਯੂਨਾਈਟਿਡ ਕਿੰਗਡਮ,ਕੈਨੇਡਾ ਤੇ ਅਮਰੀਕਾ ਵਿੱਚ ਵੇਚਦੀ ਹੈ।ਕੰਪਨੀ ਅਕਾਸ਼ ਟੇਬਲੈੱਟ ਕੰਪਿਊਟਰ ਦੇ ਵਿਕਾਸ ਲਈ ਮਸ਼ਹੂਰ ਹੈ, ਜਿਸ ਦੀ ਕੀਮਤ 37.99ਅਮਰੀਕਨ ਡਾਲਰ ਪਰਤੀ ਯੂਨਿਟ ਹੈ।ਅਕਾਸ਼ ਟੇਬਲੈੱਟ ਭਾਰਤ ਦੇ ਮਨੁੱਖੀ ਸਰੋਤ ਵਿਕਾਸ ਵਜ਼ਾਰਤ (ਐਮਐਚਆਰਡੀ) ਲਈ ਤਿਆਰ ਕੀਤੀ ਗਈ ਸੀ। ਡੈਟਾਵਿੰਡ ਮੋਬਾਈਲ,ਇੰਟਰਨੈੱਟ ਉਪਕਰਨ,ਜਿਵੇਂ ਕਿ ਪਾਕੇਟਸਰਫਰ ਸਮਾਰਟਫੋਨ, ਯੂਬੀਸਰਫਰ ਨੋਟ-ਬੁੱਕ ਪੀਸੀ ਤੇ ਯੂਬਿਸਲੇਟ ਟੇਬਲੈਟਾਂ (ਜੋ ਪਹਿਲਾਂ ਭਾਰਤ ਸਰਕਾਰ ਲਈ ਅਕਾਸ਼ ਟੇਬਲੈੱਟ ਸੀ) ਦਾ ਉਤਪਾਦ ਕਰਦਾ ਹੈ।ਕੰਪਨੀ ਦੇ ਉਪਕਰਨ ਨੈੱਟਵਰਕ ਤੇ ਤੇਜ਼ ਤੇ ਘੱਟ ਲਾਗਤ ਇੰਟਰਨੈੱਟ ਪਹੁੰਚ ਲਈ ਇੱਕ ਪੇਟੈਂਟ ਵੈੱਬਸਾਈਟ ਡਿਲਿਵਰੀ ਪਲੈਟਫਾਰਮ ਦੀ ਵਰਤੋਂ ਕਰਦੇ ਹਨ। ਡੈਟਾਵਿੰਡ ਟੋਰਾਂਟੋ ਸਟਾਕ ਐਕਸਚੇਂਜ ਤੇ ਸੂਚੀਬੱਧ ਹੈ।26 ਨਵੰਬਰ 2015 ਨੂੰ, ਡਿਜੀਟਲ ਆਈ ਸੀ ਟੀ ਕਨਕਲੇਵ ਵਿਖੇ ਡੈਟਾਵਿੰਡ ਨੂੰ ਵਿਦਿਅਕ ਅਦਾਰਿਆਂ ਲਈ ਸਭ ਤੋਂ ਕਿਫ਼ਾਇਤੀ ਗੁਣਵੱਤਾ ਭਰਪੂਰ ਟੇਬਲੈੱਟ ਉਤਪਾਦਨ ਦਾ ਸਨਮਾਨ ਤੇ ਇਨਾਮ ਦਿੱਤਾ ਗਿਆ। ਡੈਟਾਵਿੰਡ ਕੋਲ ਮੋਂਟਰੀਅਲ,, ਮਿਸੀਸਾਗਾ, ਲੰਡਨ,ਦਿੱਲੀ ਅਤੇ ਅੰਮ੍ਰਿਤਸਰ ਅੰਦਰ ਦਫਤਰ ਹਨ।